Millennials

**Millennials**, wey sam people dey call **Generation Y** (anaa **Gen Y**), be de people dem born wey dey follow Generation X buh dem dey before Generation Z. Researchers den popular media wey use de early 1980s as starting birth years wey dey cam de mid-1990s go early 2000s as ending birth years, wey dem define de generation as people wey dem born from 1981 cam 1996. Chaw millennials be de kiddies of baby boomers den older people wey dey Generation X. Plenty millennials be de parents of Generation Alpha.

As de first generation wey grow up plus Internet, sam dey call Millennials as first global generation. Dis generation, plenty dey see dem as Internet, mobile devices, den social media children secof dem dey use am more. De term "digital natives", wey dem take give sam generation before dem take give dis generation.

De Millennials, sam dey call dem de "Unluckiest Generation" say de average millennial experience slow economic growth since say dem enter de workforce dan any oda generation insyd U.S. history. Student debt den child-care costs dey dis people top plenty.

For de whole world, chaw young people postpone say dem for marry or say make dem live together as couple. Dem born plenty millenials for tym say fertility rates around de world dey down,wey some dey have fewer children dan de generations wey come before. Those wey dem dey developing countries still go make chaw for de world population. Insyd countries wey develop, young people of 2010s no dey feel say dem for have sexual intercourse lyk de generations wey come before as dem dey de same age. For de West insyd, ebe lykly say dem no be religious lyk dema predecessors, buh dem fit identify as spiritual.

Between de 1990s den 2010s, people wey komot developing world cam dey make well educated, de tin dat boost economic growth for these countries. Millennials for de world insyd suffer plenty economic wahala since say dem dey start dey work Chaw face high levels of youth unemployment at de early years as dem enter de job market as de Great Recession dey cam start, dem suffer anoda recession insyd 2020 sake of de COVID-19 pandemic.

## Terminology den etymology
Dem dey call members of this group millenials because de old people inside dey cam turn adults as de millennium. Authors William Strauss den Neil Howe, wey dem create de Strauss–Howe generational theory, ebe dis people wey create de term millennials. Dem create de term for 1987, dat be de tym wey kiddies dem born 1982 dey enter kindergarten wey de media dey look at dema prospect for de millenium as dem dey graduate high school for de year 2000 insyd. Dem write about dis group for dema book *Generations: The History of America's Future, 1584 to 2069* (1991) den *Millennials Rising: The Next Great Generation* (2000).

For August 1993, an *Advertising Age* editorial wey coin de term *Generation Y* make dem take describe teenagers of de day, then aged 13–19 (born 1974–1980), as na dem be different from Generation X. E cam do say, de 1974–1980 group chaw media people start dey see dem as de last wave of Generation X, buh for 2003 insyd *Ad Age* move dema Generation Y dey start year cam 1982. According to journalist Bruce Horovitz, insyd 2012, *Ad Age* "t*hrew in the towel by conceding that millennials is a better name than Gen Y*," den  2014, past director of data strategy for *Ad Age* claim to NPR say "*the Generation Y label was a placeholder until we found out more about them.*"

## References